钦定古今图书集成/明伦汇编/氏族典/第059卷 > 徐舫
## 钦定古今图书集成/明伦汇编/氏族典/第059卷 > 徐舫

按《名山藏高道记》：“舫字方舟，桐庐人。幼有侠气，视法
度士如无。既应举，弃去之，学为诗。游江汉淮、浙间，与
名士切砺诗道益昌。返，筑室江皋，日苦吟，天雨雪，终
日钓江上不去。宋濂、刘基、叶深、章溢同赴召，买舟溯
桐江而西。舫戴黄冠，服白鹿皮裘，腰绾青丝绳，立江
滨，揖基而笑，且以语。”之。遂登舟，与三人欢饮别。